# Cantina

Una cantina o guingueta és un lloc públic que generalment forma part d'una caserna, d'una institució o empresa, on hom ven begudes i alguns comestibles als empleats o estudiants. Inicialment, la paraula significava les senzilles tabernes per als soldats dins de les casernes, i a poc a poc, es va eixamplar a altres institucions.
La primera cantina escolar Barcelona es va obrir el 1907, una iniciativa de la mestra i pedagoga Celestina Vigneaux i Cibils (1878-1964). Les cantines escolars o «menjadors» es van desenvolupar molt durant la República sobretot en zones amb alt índex de pobresa: era clar que una nutrició salubre i suficient era indispensable per fomentar la concentració dels alumnes. El servei es va eixamplar i es tendeix a parlar de vegades més aviat de cafeteria o restaurant escolar o d'empresa, paraules sense reminiscències a les austeres cantines de les casernes i escoles d'antany. En l'actualitat, les cantines fan part dels serveis familiars donats per l'empleador per obtenir temps de major qualitat.
Als països catalans, certs restaurants porten el nom de Cantina, de vegades antigues guinguetes que s'han desenvolupat, però més sovint i sobretot restaurants italians que s'inspiren de la paraula italiana homògrafa cantina que tanmateix significa celler. La paraula s'utilitza també per indicar petites guinguetes a platjes o indrets turístics, on es venen begudes i plats senzills.

## En les arts

* Treballant a la cantina (1893), dibuix de Ramon Casas i Carbó (1866-1932)
* La cantina del teatre (1943), pel·lícula de Frank Borzage
* Cantina de la revista Der Spiegel, disseny de Verner Panton (1926-1998), reconstruïda al Museum für Kunst und Gewerbe d'Hamburg
* La Cantina (2006), àlbum de la cantautora mexicana Lila Downs

## Referències

* ↑ «Cantina». Gran Enciclopèdia Catalana. Barcelona: Grup Enciclopèdia Catalana.
* ↑ Jané, Albert. El llenguatge: problemes i aspectes. EDHASA, 1978, p. 232. ISBN 9788435001977. «Una guingueta, segons el Fabra, és una barraca de fira o bé cantina. No creiem que el terme, avui, sigui gaire popular»
* ↑ «Cantina». A: Diccionari de la llengua catalana ab la correspondencia castellana y llatina, 1864, p. 292.
* ↑ Anta Felez, José Luis. Cantina, garita y cocina: Estudio antropológico de soldados y cuarteles (en castellà). Madrid: Siglo Veintiuno, 1990, p. 203. ISBN 84-323-0704-1.
* ↑ Cañellas, Cèlia; Toran, Rosa. Política escolar de l'Ajuntament de Barcelona, 1916-1936. Ajuntament de Barcelona, 1982, p. 76 (Sèrie Educadors, idees, institucions). ISBN 9788475330815.
* ↑ Tort Bardolet, Antoni «Celestina Vigneaux Cibils». Diccionari Biogràfic de Dones, 11-10-2010. Arxivat de l'original el 2016-08-07 [Consulta: 3 gener 2017].
* ↑ Agulló Díaz, Carmen. Escola i república: la Vall d'Albaida, 1931-1939. Diputació de València, 1994, p. 123-124 (Volum 17 de Història local).
* ↑ Carrió Villalonga, Pere J.; Domènech Bestard, Manel V. Les escoles de les Illes Balears en temps de la II República (pdf), 2015. ISBN 978-84-15672-25-8 [Consulta: 3 gener 2017]. Arxivat 2017-01-04 a Wayback Machine.
* ↑ «El dinar dels assalariats». Voilà, 07-02-2011. Arxivat de l'original el 2017-01-04. [Consulta: 3 gener 2016].
* ↑ Mattio Lastra, Paula. 50 Bones pràctiques en els nous usos socials del temps a l'administració local i a l'empresa (pdf). Barcelona: Diputació de Barcelona, 2006, p. 20.
* ↑ «Treballant a la cantina». Museu Nacional d'Art de Catalunya. [Consulta: 3 gener 2017].
* ↑ «Die Geschichte - Die Spiegel-Kantine im Museum für Kunst und Gewerbe Hamburg» (en alemany). Museum für Kunst und Gewerbe, s.d. Arxivat de l'original el 2016-12-28. [Consulta: 3 gener 2017].